Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1696/71 περί κοινής οργανώσεως αγοράς στον τομέα του λυκίσκου

ΑΙΤΙΟΛΟΓΙΚΗ ΕΚΘΕΣΗ

Προτείνεται η εκ μέρους του Συμβουλίου συνημμένη τροποποίηση κανονισμού με την οποία τροποποιείται ο κανονισμός (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου.

Οι προτεινόμενες τροποποιήσεις συνίστανται στην κατάργηση διατάξεων του κανονισμού που δεν είναι πλέον εφαρμόσιμες από χρονική άποψη (έχει παρέλθει η προθεσμία) ή από άποψη περιεχομένου της κοινής οργάνωσης αγοράς στον τομέα του λυκίσκου. Πράγματι, τα κράτη μέλη που παράγουν λυκίσκο, πλην της Αυστρίας, δεν έχουν πλέον το δικαίωμα να χορηγούν ενισχύσεις για την σύσταση ομάδων παραγωγών, δεδομένου ότι έχει παρέλθει η προθεσμία* συνεπώς, δύνανται να καταργηθούν τα άρθρα 8 και 10 καθώς και η παράγραφος 2 του άρθρου 17.

Επιπλέον, δεδομένου ότι το Συμβούλιο καθόρισε ενιαίο ύψος ενίσχυσης στους παραγωγούς για περίοδο 5 ετών, δεν είναι πλέον αναγκαίο να υποβάλει η Επιτροπή ετησίως στο Συμβούλιο έκθεση για την κατάσταση της παραγωγής και της εμπορίας του λυκίσκου, όπως συνέβαινε όταν η ενίσχυση καθοριζόταν σε ετήσια βάση* γεγονός που επιτρέπει την κατάργηση του άρθρου 11.

Η παρούσα πρόταση δεν έχει επιπτώσεις στον προϋπολογισμό.

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1696/71 περί κοινής οργανώσεως αγοράς στον τομέα του λυκίσκου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 36 και 37,

την πρόταση της Επιτροπής (1),

(1) ΕΕ C

τη γνώμη του Ευρωπαϊκού Κοινοβουλίου (2),

(2) Γνωμοδότηση της ..

Εκτιμώντας:

(1) ότι το καθεστώς ενισχύσεων για την σύσταση ομάδων παραγωγών δεν είναι πλέον εφαρμόσιμο στα κράτη μέλη που παράγουν λυκίσκο, πλην της Αυστρίας, η οποία, δυνάμει της συνθήκης προσχώρησής της, επιτρέπεται να εφαρμόσει το καθεστώς αυτό μέχρι τις 31 Δεκεμβρίου 1999* ότι, συνεπώς, για λόγους σαφήνειας, φαίνεται να είναι η κατάλληλη στιγμή για να καταργηθεί το άρθρο 8 του κανονισμού (ΕΟΚ) αριθ. 1696/71 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 1554/97 (4), προβλέποντας ταυτόχρονα προσωρινή παρέκκλιση για την Αυστρία*

(3) ΕΕ L 175 της 4.8.1971, σ. 1.

(4) ΕΕ L 208 της 2.8.1997, σ. 1.

(2) ότι το Συμβούλιο καθόρισε κατ’αποκοπήν ενίσχυση στους παραγωγούς ύψους 480 EUR/εκτάριο/έτος για περίοδο 5 ετών αρχής γενομένης από την συγκομιδή του 1996 έως και συμπεριλαμβανομένης της συγκομιδής του 2000* ότι, συνεπώς, δεν είναι πλέον αναγκαίο να υποβάλει η Επιτροπή ετησίως στο Συμβούλιο έκθεση για την κατάσταση της παραγωγής και της εμπορίας του λυκίσκου, δεδομένου ότι το άρθρο 18 προβλέπει την υποβολή συνοπτικής έκθεσης μετά την πάροδο της περιόδου των 5 ετών, όταν το Συμβούλιο θα πρέπει να αποφανθεί για το ποσό της ενίσχυσης για την περίοδο που αρχίζει με την συγκομιδή του έτους 2001* ότι, συνεπώς, το άρθρο 11 δύναται να καταργηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

A5Aρθρο 1

Ο κανονισμός (ΕΟΚ) αριθ. 1696/71 τροποποιείται ως εξής:

Καταργούνται τα άρθρα 8, 10 και 11 καθώς και η παράγραφος 2 του άρθρου 17.

A5Aρθρο 2

Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εντούτοις, τα άρθρα 8 και 10 καθώς και η παράγραφος 2 του άρθρου 17 του κανονισμού (ΕΟΚ) αριθ. 1696/71 ισχύουν για την Αυστρία μέχρι τις 31 Δεκεμβρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>